แนวโน้มหุ้นแกว่งตัว
นักวิเคราะห์ฯคาดตลาดหุ้นไทยเช้านี้แกว่งตัวในทิศทางเดียวกับตลาดภูมิภาคที่แกว่งทั้งในแดนบวก-ลบ เล็งแรงหนุนกลุ่มพลังงาน-ปิโตรฯหลังน้ำมันขึ้น
17 ส.ค. 2555

นักวิเคราะห์ฯคาดตลาดหุ้นไทยเช้านี้แกว่งตัวในทิศทางเดียวกับตลาดภูมิภาคที่แกว่งทั้งในแดนบวก-ลบ เล็งแรงหนุนกลุ่มพลังงาน-ปิโตรฯหลังน้ำมันขึ้น
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน บล.เคทีบี (ประเทศไทย) กล่าวว่า ตลาดหุ้นไทยเช้านี้คาดว่าจะแกว่งตัวในทิศทางเดียวกับตลาดหุ้นอื่นในภูมิภาคเอเชียที่เช้านี้มีการแกว่งตัวทั้งในแดนบวก-ลบ โดยตลาดบ้านเราคงจะได้รับแรงหนุนจากหุ้นในกลุ่มพลังงาน และปิโตรเคมี ภายหลังจากที่ราคาน้ำมันได้มีการปรับตัวขึ้น
สำหรับปัจจัยจากนอกประเทศในช่วงนี้ดูจะนิ่ง ๆ แต่ก็ยังเฝ้ารอดูสถานการณ์ในยุโรป ซึ่งทางเยอรมันยังคงส่งสัญญาณการช่วยเหลือประเทศที่มีปัญหาในยุโรปต่อไป ส่วนสหรัฐฯต่างก็ยังรอดูว่าจะมีมาตรการกระตุ้นเศรษฐกิจหรือไม่ พร้อมให้กรอบการแกว่งไว้ที่ 1,220-1,230 จุด